Luhačovice

Luhačovice estas urbo en Ĉeĥio. Ĝi situas sudorienta parto de Moravio, regiono Zlín, en Vizovica montetaro, en valo de rivero Šťávnice, 12 km de urbo Uherský Brod. Ĝi estas la plej konata moravia banloko kaj populara turisma centro kun  ().

 Historio 
En Luhačovice ekzistis en la jaro 1261 burgo Engelsberk, en la jaro 1609 burgaro, la vilaĝo mem estas unue menciata en la jaro 1412.
Sur la fundo de la valo fontas hidrogenkarbondioksido-kloridsodaj alkalaj mineralakvoj kaj sulfurhidrogenaj akvoj, konataj ekde la jaro 1669.
El la jaro 1738 devenas baroka kastelo kun kapelo (1754), el kiu fariĝis en la jaro 1784 preĝejo.
La unuan banlokan konstruaĵon konstruis en la jaro 1789 tiamaj posedantoj Serényi-anoj (ili posedis Luhačovice ekde 1628 ĝis 1945). Statuton de urbo havas Luhačovice nur ekde 1936.

 Loĝantaro 

 Banloko 
maldekstra|eta|Banlokaj domoj kaj hoteloj en Luhačovice
eta|maldekstra|Kolonaro en v Luhačovice antaŭ la jaro 1916
El pli multe ol 10 fontoj estas la plej fama Vincentka, troviĝanta en ĉi tiea kolonaro kaj kiun oni ankaŭ distribuas en vendejreton. Malpli multe konataj estas Aloiska, Otovka kaj Amandka. La fontoj havas ŝirmzonon. La akvon oni kaptas plejparte el putoj aŭ boroj. En la urbo oni kuracas perturbojn de spirorganoj kaj digestorganoj, perturbojn de metaboloj de grasaĵoj, angiajn malsanojn. Oni uzas trinkkuracadon, banojn, kompresojn kaj inhaladon. La banloko funkcias tutjare, krom unumonata paŭzo ĉirkaŭ fino de la jaro. La komplekso de la banlokaj konstruaĵoj kun kolonado estas ekster trafikvojo de la urbo. Secesia arkitekturo de la banloko havas karakterizajn elementojn inspiritajn de regiono Valaĥio. La banloko havas tradicion de ĉeĥa-slovaka reciprokeco (Akvoterapia instituto, domo de Jurkovič).

Proksimume 3 km de la urbo estas valbaraĵo nomata Luhačovice, kiu estis finita en la jaro 1928. Ĉirkaŭ la valbaraĵo estas multnombraj ripozobjektoj kaj aŭtokampadejo.

 Interesaĵoj 
En la urbo troviĝas granda nombro de la plej diversaj kafejoj, vinejoj, restoracioj kaj sukeraĵejoj. En Luhačovice-on oni ne veturas nur pro kuracado, sed ĉi tieaj kondiĉoj kontentigos homojn turisme, sporte kaj socie fonditajn. Por la turismo estas en Luhačovice kreitaj specialaj rondoj tra la ĉirkaŭaĵo kun naturaj scenejoj.

 Transporto 
Pro la populareco de Luhačovice estas eĉ regula direkta trajna konekto de Prago al Luhačovice.

 Esperanto 
En novembro 2009 dum ĝenerala asembleo de Ĉeĥa Esperanto-Junularo estis ekskurso al Luhačovice.

 Partoj de urbo 
 Kladná Žilín
 Luhačovice
 Polichno
 Řetechov

 Fotografioj 

 Ĝemelurboj 



 Eksteraj ligiloj 
 Turisma retejo pri la urbo kaj ĉirkaŭaĵo


Kategorio:Municipoj en distrikto Zlín
Kategorio:Urboj en distrikto Zlín
Kategorio:Urboj en Moravio
Kategorio:Banlokoj en Ĉeĥio
Kategorio:Setlejoj en Vizovica montetaro